รัฐบาลไทย-ข่าวทำเนียบรัฐบาล-นายกรัฐมนตรี มอบนโยบายจัดการภัยแล้งและเก็บน้ำฤดูฝนปี 63 เร่งรัดเพิ่มพื้นที่กักเก็บน้ำ มุ่งแก้ปัญหาน้ำท่วมและภัยแล้งอย่างยั่งยืน
วันพุธที่ 4 มีนาคม 2563
นายกรัฐมนตรี มอบนโยบายจัดการภัยแล้งและเก็บน้ําฤดูฝนปี 63 เร่งรัดเพิ่มพื้นที่กักเก็บน้ํา มุ่งแก้ปัญหาน้ําท่วมและภัยแล้งอย่างยั่งยืน
พลอก ประยุทธ์ จันทร์โอชา นายกรัฐมนตรี มอบนโยบายจัดการภัยแล้งและเก็บน้ําฤดูฝนปี 63 เร่งรัดเพิ่มพื้นที่กักเก็บน้ํา มุ่งแก้ปัญหาน้ําท่วมและภัยแล้งอย่างยั่งยืน
วันนี้ (2มี.ค.63)เวลา09.15น. ณ ตึกสันติไมตรี (หลังนอก) ทําเนียบรัฐบาล พลเอก ประยุทธ์ จันทร์โอชา นายกรัฐมนตรีและรัฐมนตรีว่าการกระทรวงกลาโหม เป็นประธานพิธีมอบนโยบายการบริหารจัดการภัยแล้งและเตรียมการเก็บน้ําฤดูฝน ปี2563ให้แก่หัวหน้าส่วนราชการ ให้เข้าใจแนวทางการดําเนินงานของรัฐบาลในการแก้ไขปัญหาสถานการณ์น้ําในปัจจุบันอย่างถูกต้องและทันต่อสถานการณ์ บรรเทาความเดือดร้อนของประชาชนได้อย่างรวดเร็วโดยมี พลเอก ประวิตร วงษ์สุวรรณ รองนายกรัฐมนตรี พลเอก อนุพงษ์ เผ่าจินดา รัฐมนตรีว่าการกระทรวงมหาดไทย นายเฉลิมชัย ศรีอ่อน รัฐมนตรีว่าการกระทรวงเกษตรและสหกรณ์ นายวราวุธ ศิลปอาชา รัฐมนตรีว่าการกระทรวงทรัพยากรธรรมชาติและสิ่งแวดล้อม นายสมเกียรติ ประจําวงษ์ เลขาธิการสํานักงานทรัพยากรน้ําแห่งชาติพร้อมด้วยผู้ว่าราชการจังหวัด รัฐวิสาหกิจ ภาคเอกชนโอกาสนี้ นายกรัฐมนตรี ได้เยี่ยมนิทรรศการของหน่วยงานที่เกี่ยวข้องในการบริหารจัดการน้ํา10หน่วยงาน ที่มุ่งเน้นการแก้ปัญหาเร่งด่วน การลงทุนภาครัฐเพื่อกระตุ้นเศรษฐกิจผ่านโครงการด้านน้ํา รวมถึงการอนุรักษ์และสร้างจิตสํานึกเรื่องการใช้น้ํา ภายใต้แนวคิดวันน้ําโลกประจําปี2563 “น้ําและการเปลี่ยนแปลงสภาพภูมิอากาศ”เป็นต้น
นายกรัฐมนตรี ได้มอบนโยบายโดยกล่าวตอนหนึ่งว่า วันนี้ มี2เรื่องสําคัญ คือ ทําอย่างไรที่จะทําให้มีน้ําใช้อย่างยั่งยืน โดยเฉพาะการหาวิธีเก็บกักน้ํา การกระจายน้ํา และการจูงน้ําไว้ใช้ในยามปกติและในฤดูแล้ง และการแก้ไขปัญหาภัยแล้งที่เกิดขึ้น ซึ่งได้รับผลกระทบจากภัยธรรมชาติหลายด้านทําให้น้ําที่อยู่มีปริมาณน้อยมาก แม้บางพื้นที่จะสามารถบริหารจัดการน้ําและแก้ปัญหาภัยแล้งได้อย่างมีประสิทธิภาพ แต่อีกหลายพื้นที่ที่มีปัญหาและไม่ได้เตรียมรับมือกับสถานการณ์ ซึ่งก็เป็นหน้าที่ของรัฐบาลที่จะต้องขับเคลื่อนทุกอย่างให้ได้ โดยเมื่อวันที่6กุมภาพันธ์2563ได้แถลงการณ์ให้ประชาชนทราบการบริหารจัดการทรัพยากรน้ําทั้งระบบไปแล้ว วันนี้ ขอย้ําความเข้าใจอีกครั้ง การแก้ไขปัญหาสถานการณ์น้ํา ต้องเกิดผลสัมฤทธิ์ให้มากที่สุด โปร่งใส ตรวจสอบได้ ซึ่งทุกคนจะต้องร่วมมือร่วมใจเพื่อบรรเทาความเดือดร้อนของประชาชน
นายกรัฐมนตรียังย้ําว่า พระบาทสมเด็จพระเจ้าอยู่หัว และสมเด็จพระนางเจ้าฯ พระบรมราชินีทรงห่วงใยพสกนิกรที่จะได้รับผลกระทบจากภัยแล้งเป็นอย่างมาก รับสั่งให้รัฐบาลช่วยเหลือบรรเทาความเดือดร้อนของประชาชนอย่างเต็มที่ ซึ่งรัฐบาลได้น้อมนําพระกระแสรับสั่งน้อมรับใส่เกล้าฯ และติดตามสถานการณ์น้ําอย่างใกล้ชิดพร้อมทั้งได้รับสั่งให้จิตอาสาพระราชทานร่วมดําเนินการกับหน่วยงานเพื่อช่วยเหลือประชาชน ซึ่งได้มีการจัดกิจกรรม“จิตอาสาต้านภัยแล้ง การประสานความร่วมมือการแก้ปัญหาภัยแล้งอย่างยั่งยืน”ณ จังหวัดนครราชสีมา ระหว่างวันที่22 - 28กุมภาพันธ์ ที่ผ่านมา
ทั้งนี้ ประเทศไทยมีแหล่งน้ําสําคัญเพียงแหล่งเดียว คือ“น้ําฝน”ขณะที่จํานวนประชากรมากขึ้น การพัฒนาประเทศเชิงเศรษฐกิจทั้งเกษตรกรรมและอุตสาหกรรมก็เพิ่มมากขึ้น ทําให้ต้องการใช้น้ําเพื่อการอุปโภค-บริโภคมากขึ้นจึงจําเป็นต้องปรับแผนการบริหารจัดการน้ําเพื่อรับมือสถานการณ์ภัยแล้งรวมทั้งป้องกันและบรรเทาความเดือดร้อนของประชาชนในภาพรวมของประเทศโดยให้ความสําคัญกับน้ําอุปโภคบริโภคเป็นอันดับแรกขณะนี้ได้มีการประกาศเขตการให้ความช่วยเหลือผู้ประสบภัยพิบัติกรณีฉุกเฉิน (ภัยแล้ง) รวม5,800กว่าหมู่บ้านใน22จังหวัด ประเมินมูลค่าความเสียหายทางเศรษฐกิจในช่วงภัยแล้ง ปี2563อาจก่อให้เกิดความเสียหายทางเศรษฐกิจมากถึง ร้อยละ0.11ของGDPและอาจเป็นภัยแล้งที่รุนแรงที่สุดในรอบ20ปีอีกด้วย ซึ่งมาตรการป้องกันที่เหมาะสม จะสามารถลดความเสียหายทางเศรษฐกิจให้อยู่ในวงจํากัดได้
รัฐบาลได้ยึดแนวทางตามหลักปรัชญาเศรษฐกิจพอเพียงของพระบาทสมเด็จพระเจ้าอยู่หัวรัชกาลที่9ในการแก้ไขปัญหาน้ําอย่างยั่งยืน สร้างความสมดุลระหว่างการอนุรักษ์ ฟื้นฟู การพัฒนาแหล่งน้ํา และการบริหารจัดการเชิงลุ่มน้ําอย่างสมดุล ตั้งแต่ต้นน้ํา กลางน้ํา และท้ายน้ําอย่างเป็นระบบ โดยได้จัดทําแผนแม่บทการบริหารจัดการทรัพยากรน้ํา20ปี (พ.ศ.2561 – 2580)เพื่อเป็นกรอบแนวทางในการแก้ไขปัญหาและพัฒนาทรัพยากรน้ําของประเทศในระยะ20ปี และสอดคล้องกับแผนยุทธศาสตร์ชาติ20ปี ควบคู่ไปกับการรณรงค์ปรับตัว การใช้น้ําอย่างรู้คุณค่าและอนุรักษ์ทรัพยากรธรรมชาติ ป่าต้นน้ํา โดยมีแผนงานโครงการสําคัญกว่า456โครงการ ครอบคลุมทุกภูมิภาคแบ่งเป็นภาคเหนือ140โครงการ ภาคตะวันออกเฉียงเหนือ102โครงการ ภาคกลาง104โครงการ ภาคตะวันออก39โครงการ และภาคใต้12โครงการ สามารถเพิ่มน้ําต้นทุน7,000ล้านลูกบาศก์เมตร รวมทั้งมีโครงการขนาดใหญ่ เช่น อ่างเก็บน้ําลําน้ําชี อันเนื่องมาจากพระราชดําริ จังหวัดชัยภูมิโครงการประตูระบายน้ําศรีสองรักอันเนื่องมาจากพระราชดําริ จังหวัดเลย โครงการอุโมงค์ผันน้ําแม่แตง–แม่งัด–แม่กวงโครงการบางระกําโมเดล จังหวัดพิษณุโลก และโครงการขนาดใหญ่ในอนาคต เช่นการเชื่อมโยงน้ําเพื่อเติมน้ําเข้าสู่อ่างเก็บน้ําขนาดใหญ่ การพัฒนาแหล่งเก็บกักน้ําต้นน้ําที่มีศักยภาพ การจัดหาพื้นที่แก้มลิงรองรับน้ําหลาก เป็นต้น กว่า60โครงการ เมื่อดําเนินการแล้วเสร็จ พื้นที่รับประโยชน์กว่า7ล้านไร่ ประชากรได้ประโยชน์กว่า6แสนครัวเรือน
โดยในที่ประชุม นายกรัฐมนตรีได้สั่งการให้หน่วยงานที่ขอรับงบประมาณเพิ่มเติมในการแก้ไขปัญหาภัยแล้ง ปี2562/2563เร่งรัดดําเนินการแล้วเสร็จภายในเวลาที่กําหนด เพื่อช่วยเหลือประชาชนได้ทันท่วงที และให้ปฏิบัติตามกฎระเบียบอย่างเคร่งครัด โดยให้รายงานให้รัฐบาลทราบผ่าน สทนช. อย่างต่อเนื่องด้วยมอบหมายให้กระทรวงมหาดไทยตรวจสอบพื้นที่ในเชิงประจักษ์ ถึงสภาพปัญหาที่แท้จริงของพื้นที่ให้ครอบคลุมสั่งการให้กระทรวงทรัพยากรธรรมชาติและสิ่งแวดล้อม เร่งรัดปลูกฟื้นฟู พื้นที่ป่าต้นน้ํา โดยรวมกับกระทรวงมหาดไทย กระทรวงเกษตรและสหกรณ์ รวมถึงภาคเอกชน ประชาชน กําหนดแผนดําเนินการให้ชัดเจน นอกจากนี้ทุกหน่วยงานและท้องถิ่นต้องตรวจสอบสภาพอาคารควบคุมน้ํา เตรียมความพร้อมสําหรับการเก็บกักน้ํา ในฤดูฝนที่กําลังจะมาถึง โดย สทนช. และหน่วยงานที่เกี่ยวข้องต้องบูรณาการวางแผนการบริหารจัดการทรัพยากรน้ําในฤดูฝน รวมไปถึงการคาดการณ์ล่วงหน้าไปถึงฤดูแล้ง อย่างรอบคอบ ทั้งนี้ผู้ว่าราชการจังหวัด ต้องมีบทบาทในการกํากับดูแลการบริหารจัดการทรัพยากรน้ําในระดับพื้นที่อย่างใกล้ชิด ไม่ให้เป็นเพียงการแก้ไขปัญหาเฉพาะหน้าเท่านั้น และ ขณะเดียวต้องประชาสัมพันธ์ รณรงค์ แจ้งเตือนให้ประชาชนเข้าถึงข้อมูล สถานการณ์น้ํา เพื่อช่วยลดผลกระทบที่อาจจะเกิดขึ้นได้อย่างทันท่วงที พร้อมรับทราบแนวทางการแก้ไขปัญหาของรัฐบาล
นายกรัฐมนตรี ได้ย้ําในตอนท้ายว่า ความร่วมมือของทุกภาคส่วนที่ได้ร่วมกันระดมความคิด ในการหามาตรการแก้ไขปัญหาภัยแล้งที่เกิดขึ้น จะทําให้ปัญหาวิกฤตภัยแล้งผ่านพ้นไปได้จนเกิดประโยชน์ต่อประชาชนและประเทศชาติ พร้อมขอความร่วมมือทุกภาคส่วนรณรงค์ส่งเสริมการปลูกป่าและต้นไม้ยืนต้นควบคู่การปลูกต้นไม้โตเร็ว เพื่อเพิ่มพื้นที่ป่าไม้ซึ่งเป็นทรัพยากรที่สําคัญและเป็นแหล่งต้นน้ําของประเทศ รวมทั้งสร้างการรับรู้ให้กับประชาชนได้เกิดความตระหนักในการใช้น้ําอย่างประหยัดและคุ้มค่า เกิดประโยชน์สูงสุด เพื่อร่วมกันแก้ไขปัญหาการขาดแคลนน้ําและภัยแล้งอย่างมีประสิทธิภาพและยั่งยืน
--------------------
กลุ่มประชาสัมพันธ์และเผยแพร่ สํานักโฆษก